Bouillon
Store norske leksikon,Geografi,Verdens geografi,Europa,Belgias geografi
Bouillon er en by og kommune i Belgia, i regionen Vallonia, provinsen Luxembourg, ved elven Semois i den sørlige delen av Ardennene. Byen hadde 5353 innbyggere i 2018 og har et areal på 149 kvadratkilometer.
Byen er svært populær blant turister.Her finnes en borg fra korstogføreren Gotfreds tid på 1000-tallet, og mellom 1096 og 1678 var Bouillon en del av fyrstbispedømmet Liège. I årene 1678–1794 var byen et selvstendig hertugdømme. Sammen med det øvrige Sør-Nederlandene (Belgia) ble det i 1794 innlemmet i Frankrike og på Wienkongressen ble byen 1815 tillagt de gjenforenede Nederlandene. Les mer i Store norske leksikon Belgias geografi Byer i Belgia Vallonia